
Anexa nr. 15 la HCLMT nr. ___ / __________

Cod de etică al solicitantului de finanțare din
Programul prioritar de finanțare nerambursabilă cu caracter multianual Școli creative, derulat de Centrul de Proiecte în parteneriat cu Administrația pentru Sănătate și Educație a Municipiului Timișoara în perioada 2026-2027

__________Nume Prenume__________, în calitate de reprezentant legal al ___________Denumire entitate___________, organizator al proiectului ___________Titlu proiect_____________, beneficiar al programului prioritar de finanțare nerambursabilă cu caracter multianual Școli creative, derulat de Centrul de Proiecte în parteneriat cu Administrația pentru Sănătate și Educație a Municipiului Timișoara  în perioada 2026-2027. din fonduri de la bugetul local al Municipiului Timișoara, îmi asum în practica derulării proiectului și organizarea evenimentelor cu public din cadrul acestuia următoarele filtre etice, cu mențiunea că nerespectarea interdicțiilor explicite atrage retragerea finanțării, pe când recomandările nu au caracter obligatoriu, iar nerespectarea acestora nu va fi sancționată și nu va avea efecte în termeni de eligibilitate a cheltuielilor din finanțarea nerambursabilă.

În ceea ce privește desfășurarea proiectelor, inclusiv a evenimentelor:
1. Proiectul cultural se bazează pe valori precum respectul pentru demnitatea umană și respectarea drepturilor omului. Toate formele de ură și intoleranță, inclusiv cele manifestate online, sunt incompatibile cu aceste drepturi și valori fundamentale.
2. Organizatorii sunt încurajați să aibă în vedere adaptarea evenimentelor cu public pentru a permite accesul persoanelor cu dizabilități, inclusiv în ceea ce privește comunicarea evenimentelor. Spațiile interioare care găzduiesc evenimente cu public trebuie să respecte prevederile legale privind adaptarea accesului acestor persoane.
3. În desfășurarea proiectului cultural nu sunt acceptate activități, abordări sau elemente care să incite sau să susțină discriminarea de orice fel, bazată pe motive precum sexul, rasa, culoarea, originea etnică sau socială, caracteristicile genetice, limba, religia sau convingerile, opiniile politice sau de orice altă natură, apartenența la o minoritate națională, averea, nașterea, un handicap, vârsta sau orientarea sexuală.
În ceea ce privește desfășurarea evenimentelor:
1. Orice eveniment are un impact ecologic, economic și social, care își manifestă efectele și după încheierea sa. Organizatorii sunt încurajați să țină cont de aceste tipuri de impact și să integreze cât mai multe elemente de sustenabilitate în acțiunile pe care le realizează. 
2. Organizatorii trebuie să comunice, dacă este cazul, prezența unor conținuturi improprii unei audiențe de vârstă minoră, eventual pe profiluri de vârstă, și să asigure, dacă este cazul, acces diferențiat în spațiile care expun aceste conținuturi care nu sunt de audiență generală.
În ceea ce privește asocierea cu parteneri, sponsori sau donatori privați.
A. Nu sunt acceptate asocieri ale proiectului cultural cu companii (sau organizații) care se află în una sau mai multe dintre următoarele situații: 
a. Compania (sau organizația) a fost găsită condamnată definitiv prin hotărâre judecătorească pentru săvârșirea unor infracțiuni de natură economică sau fapte de corupție.
b. Compania (sau organizația) are asocieri politice / religioase evidente sau care sunt de notorietate publică și astfel îi pun la îndoială scopurile.
B. Nu sunt acceptate asocieri ale proiectului cultural cu sponsori sau parteneri ale căror obiecte de activitate presupun:
a. Operarea de jocuri de noroc sau pariuri.
b. Comercializarea tutunului și a produselor conexe.
c. Producția de arme sau sectorul militar.
d. Tranzacții și operațiuni în legătură cu finanțele speculative - criptomonede, predatory financing, scheme piramidale.
e. Comercializarea de produse și servicii cu caracter erotic.
f. Comercializarea de produse sau servicii care se bazează pe orice formă de pseudoștiință medicală, precum medicamentele, dispozitivele sau tratamentele care nu sunt validate de către comunitatea științifică.
g. Operarea de jocuri și aplicații cu plată in-app care au ca public țintă copii și/sau adolescenți.
C. Nu sunt recomandați sponsorii sau partenerii activi în următoarele domenii:
a. Agrobusiness-ul industrial.
b. Industriile poluatoare cu impact în comunitatea locală.
c. Mari poluatori (cărbune, petrol, ciment) – mai ales pentru proiectele cu componentă de mediu (pentru a se evita greenwashing-ul).
d. Lanțurile de retail alimentar – pentru proiectele care promovează economia locală, agricultură sustenabilă.
D. Pentru evenimentele destinate unui public cu vârsta mai mică de 18 ani nu sunt acceptate asocieri ale proiectului cultural cu companii (sau organizații) care produc sau comercializează:
a. Băuturi alcoolice.
b. Băuturi energizante.
B. Pentru evenimentele destinate unui public cu vârsta mai mică de 18 ani  nu se recomandă asocierea proiectului cultural cu sponsori sau parteneri care produc sau comercializează:
a. Băuturi carbogazoase.
b. Fast food.

Numele şi semnătura reprezentantului legal: _____________________________
Data: ________________

